નવી દિલ્હી: યુનેસ્કોના પ્રતિષ્ઠિત સાંસ્કૃતિક ધરોહરની યાદીમાં ભારતની પ્રાચિન વિદ્યા યોગને સ્થાન મળ્યું છે. યોગને તુર્કી, ક્યુબા,અફઘાનિસ્તાન,કોરિયા અને ફિલિસ્તાન સહિત 24 દેશોએ યોગને આ યાદીમાં સામેલ કરવા અંગે સમર્થન આપ્યું છે. ભારતની આ પ્રાચિન વિદ્યા યોગને આંતરરાષ્ટ્રીય સ્તરે ખૂબ જ લોકપ્રિયતા મળી રહી છે. અને ભારત સરકારની પહેલથી 21 જૂનને આંતરરાષ્ટ્રીય યોગ દિવસ તરીકે પણ મનાવવામાં આવી રહ્યો છે.ત્યારે હવે યુનેસ્કોએ પણ યોગને તેની સાંસ્કૃતિક ઘરોહરમાં સામેલ કરી લીધું છે.